DS «Lysefjord I» (1874)

Flere skip har hatt navnet «Lysefjord»


== DS «Mandal» ==
Mai 1874: Levert fra Trondhjems Mek. Værksted, Trondheim (byggenr. 31) som lokalruteskip  «Mandal» til Mandal & Omegnes Dampskibsselskab, Mandal. Benyttet i kystrute Mandal-Kristiansand og Mandal-Farsund. Den gikk også en ukentlig tur Kristiansand-Fredrikshavn i Danmark. Etterhvert også satt inn i kystrute Mandal-Oslo.


== DS «Karmsund» ==
8. oktober 1877: Solgt til Haugesund Dampskibsselskab, Haugesund for kr.60 000. Omdøpt «Karmsund». Benyttet i kystrute Stavanger – Kopervik – Haugesund – Øklandsvåg – Melingsvåg – Hiskjo – Vornes – Lykling – Vikafjord/Gissøysund – Espevær – Brandasund – Stolmevågen – Kvalvåg – Møkster – Bakkasund – Håkonsund – Kleppsholmen – Klokkarvik – Brattholmen – Bergen. Skipet gikk fire ukentlige turer, -dvs. to rundturer; en gikk Nyleien mellom Stord og Bremnes (med anløp av Langevåg-Mosterhamn-Foldrøyhamn), mens en gikk på utsiden av Bømlo med mange av de ovennevnte anløpstedene. Dette var en svært værhard rute.
1899: Ombygd og forlenget ved Bergens Mek. Verksteder, Solheimsviken i Bergen. Ny kjele montert.    106,1’ x 18,8’ x 8’  brt:159 / t.dwt:200


== DS «Karmøy» ==
1904: Omdøpt «Karmøy» da Haugesund Dampskibsselskab overtok sitt nye lokalruteskip «Karmsund». Nye «Karmsund» overtok nå ruten Stavanger-Bergen, og «Karmøy» ble forsøkt satt inn i en ny rute Bergen-Haugesund-Røvær-Feøy-Vedavågen-Åkrehamn-Utsira-Skudeneshavn-Stavanger, men trafikkgrunnlaget for denne ruten viste seg svakt utenom sildesesongen.
1906: Ruten overtatt av selskapets nyinnkjøpte lokalruteskip «Haugesund». «Karmøy» ble satt inn i lokal fart rundt Haugesund (dels Haugesund-Utsira og dels Haugesund-Tysvær-Skjold), men fortsatt med dårlig økonomisk resultat.
14. november 1908: «Karmøy» var sammen med Det Stavangerske Dampskibsselskab (DSD)s lokalrutebåter «Skjold» og «Robert» til stede da slusene i Skjoldastraumen åpnet.
1912: Forsøkt satt inn i nattrute Bergen-Leirvik-Haugesund i konkurranse med både Hardanger Sunnhordlandske Dampskipsselskap og DSDs ruter på strekningen. De to store selskapene tok ikke fremstøtet nådig opp og ruten måtte etter en tid nedlegges.
Sommer 1914: Utleid til Det Midthordlandske Dampskibsselskab, Os. Benyttet i selskapets lokalruter Bergen-Tysnes.


== DS «Fryseri I» ==
1914: Solgt til Haugesund Frysekompagni / v. B. Stolt-Nielsen, Haugesund. Omdøpt «Fryseri I».
1915: Haugesund Frysekompagni / v. Harald Nielsen, Haugesund.
1916: Solgt til Bergens Brislingkompagni AS, Bergen.
15. januar 1918: Var på reise Kristiansund N-Bergen med tomkasser da man fikk snøtykke ved passering av Rødholmen fyr Haugnes i Harøyfjorden, og mistet fyrene av syne. Man reduserte farten og gikk med sakte fart for å ankre opp i Hildrebukta, da skipet etter ca. 20 minutter grunnstøtte mellom Raudholmen og Hildrebukta på Hildre. Betydelige skader. Føreren fikk en advarsel fordi han ikke benyttet lodd.


== DS «Frost» ==
1918: Solgt ”as-is, where-is” til Ludvig Fladmark Bjergningskompagni, Ålesund som berget båten og reparert den i lengre tid selv i Ålesund.  brt:144,30
Mai 1925: Registrert på ny som «Frost». Opplagt i Ålesund for salg, men tidene var dårlige.


== DS «Lysefjord I» ==
Juni 1931: Solgt til AS Høgsfjord Ruteselskap, Fossan i Ryfylke / reg. Stavanger for kr.30 000 samt selskapets eldre lokalrutebåt «Høgsfjord» i bytte for kr.8000. Omdøpt «Lysefjord I». Ombygd til tilbake til  lokalruteskip ved Stavanger Støberi & Dok, Stavanger. Registrert for 282 passasjerer.  brt:149,54  «Lysefjord I» ble benyttet i lokalrutefart Stavanger-Høgsfjord og Lysefjorden. «Lysefjord I» viste seg å være i største laget for vinterrutene, så da lå den i opplag ved Stavanger Støberi & Dok.
27. mai 1937: Eierselskapet fusjonerte inn i AS Høgsfjord Rutelag, Stavanger. Fortsatte i samme fart.
6. april 1941: «Lysefjord I» var leid ut til AS Jøsenfjord Ruteselskap for å gjøre én tur i dette selskapets rute Stavanger-Årdalsfjorden denne palmesøndagen (dette fordi de fleste av Jøsenfjord-selskapets motordrevne fartøy lå i opplag på grunn av vansker med drivstofftilgangen under krigen). På vei inn Årdalsfjorden i sol og fint vær grunnstøtte «Lysefjord I» først på et undervannskjær sør av Langholmen ved Sør-Skår. De fem passasjerene om bord ble tatt fra borde i en av livbåtene og satt i land på Furuholmen. Ikke lenge etter fikk man skipet flott ved egen hjelp, men det hadde sterk lekkasje og man besluttet å kjøre det på land på Småskjærene bak Furuholmen. Her var det imidlertid så bratt at skipet skled av og sank på 75 meters dyp. Ingen kom til skade og der var lite last ombord.
14. februar 1953: Slettet fra norsk register som forlist.


== Se også ==
Haugesund Dampskibsselskab
AS Jøsenfjord Rutelag


== Kilder ==
«Fjordabåten»  Dag Bakka jr.  1994
«Fjordabådane»  Magnus Torgersen  1981
«Våre Gamle Skip»  Leif M. Bjørklund & E.H. Kongshavn  1996
Artikkel om Haugesund Damp av Dag Bakka jr. i bladet «Skipet» 2.1989
«Her Byggedes Skibe, TMV 1843-1983»  Finn R. Hansen. 1995
Trygve Eriksen jr.'s arkiv